钦定古今图书集成/理学汇编/文学典/第150卷 > 《徐师曾文体明辩》 > 《跋方宣谕宗卿庭实奏议》魏·了翁
## 钦定古今图书集成/理学汇编/文学典/第150卷 > 《徐师曾文体明辩》 > 《跋方宣谕宗卿庭实奏议》魏·了翁

国家自熙、丰大臣养成祸本，崇宁改弦未竟，而绍圣
以后，再踵前误，以济私欲，卒之俗颓世败，溃裂四出，
而犹谓“和戎可以暂安，避狄可以亡患。”至建炎中兴，
亦云极矣。而于是失河南、北失京东、西维扬而渡江、
会稽而桴海，犹不敢与虏抗。其间徒赖宗忠简、李忠
定、张忠献诸贤，后先维持，仅仅自立。而权桧再用，则
挟虏以扼君父矣。微公与王、胡、曾、李诸贤，大声疾呼，
以立正论之帜，几无以为国。三京、淮北之役，缮修陵
庙，还定遗民，表善蒐贤，招携振乏，则又不徒以言语
立国。凡皆正人心、植邦本之实政，虽不幸而不卒其
志，然其以疏远当权焰，以孤忠破群慝，则有人所甚
难者焉。不宁维是，蔡氏之盛，附之者立致。华显公，莆
人也，于蔡又夙有连，自公举政和进士，正孽京之时也。而公之立朝乃在绍兴以后。然则以其所主，以其
所不为，公之所志所学，皆自其始进，而固然矣。“岂无
膏沐，谁适为容”，亦足以发千古之一叹云。